ნევადო-დელ-უილა
ნევადო-დელ-უილა (ესპ. Nevado del Huila) — მოქმედი, თოვლით დაფარული ვულკანი კოლუმბიაში, უილის, ტოლიმისა და კაუკის დეპარტამენტებში. მდებარეობს ცენტრალურ კორდილიერაზე. სიმაღლე 5364 მ (სხვა ცნობებით 5750 მ). კოლუმბიის უმაღლესი ვულკანი. მოჩანს ქალაქ კალიდან. 500 წლის განმავლობაში უმოქმედო იყო, თუმცა აქტიურობის მძიმე ნიშნები გამოავლინა 2007-2008 წლებში; 2007 წლიდან დაწყებული სულ 7000-ზე მეტი „უმნიშვნელო“ სეისმური მოვლენა დაფიქსირდა. სეისმური საშიშროება მაღალია კაუკის, უილის, კალდასისა და ვალიე-დელ-კაუკის დეპარტამენტებისათვის. 2007 წლის აპრილში ვულკანი ორჯერ ამოიფრქვა, ერთხელ 2008 წლის აპრილსა და იმავე წლის ნოემბერში.